CELEX: C2006/326/170
Language: hu
Date: 2006-12-30 00:00:00
Title: F-123/06. sz. ügy: 2006. október 23-án benyújtott kereset – Marianne Timmer kontra Európai Számvevőszék

30.12.2006   
            
            
               HU
            
            
               Az Európai Unió Hivatalos Lapja
            
            
               C 326/84
            
         2006. október 23-án benyújtott kereset – Marianne Timmer kontra Európai Számvevőszék
   (F-123/06. sz. ügy)
   (2006/C 326/170)
   Az eljárás nyelve: francia
   Felek
   
      Felperes: Marianne Timmer (Saint Sauves d'Auvergne, Franciaország) (képviselő: F. Rollinger ügyvéd)
   
      Alperes: Európai Számvevőszék
   Kereseti kérelmek
   
               —
            
            
               A Közszolgálati Törvényszék semmisítse meg a felperesről M. L. által készített valamennyi értékelő jelentést;
            
         
               —
            
            
               a Közszolgálati Törvényszék semmisítse meg az ezekkel kapcsolatos és/vagy ezeket követő határozatokat, ideértve M. L. kinevezését is;
            
         
               —
            
            
               a Közszolgálati Törvényszék rendelje el a felperes vagyoni kárának megtérítését, mely a felperest ahhoz a helyzethez képest érte, amelyben akkor lett volna, ha abban az időszakban, amikor M. L. beosztottja volt, minden alkalommal előléptetik, amikor arra elméleti lehetőség volt;
            
         
               —
            
            
               a Közszolgálati Törvényszék rendelje el a felperes 250 000 euró összegű nem vagyoni kárának és a fenti jogsértések által kiváltott egészségromlásával kapcsolatos kárának megtérítését;
            
         
               —
            
            
               a Közszolgálati Törvényszék az alperest kötelezze a költségek viselésére.
            
         Jogalapok és fontosabb érvek
   Keresetének alátámasztásául a felperes előadja, hogy az előmenetelben megakadályozták, még a szolgálattól is távol tartották, hogy ezzel felettese számára munkaköre jogellenes gyakorlását időben korlátlanul lehetővé tegyék. A kereset késedelmes benyújtásának az az oka, hogy a felperes csupán a róla szóló értékelő jelentések érvényességét érintő új tényekről történt tudomásszerzésekor ismerte fel, hogy az előmeneteléről szóló határozatok jogellenesek; ezen új tények többek között a következők: i) a személyzeti szabályzat 11. cikkének felettese általi kétszeres megszegése; ii) felettese szolgálati idejének elégtelen volta annak kinevezésekor; iii) a CC/LA/18/82 versenyvizsga során elkövetett jogsértések; iv) a felperes által betölthető munkakör jogellenes betöltése; v) felettesei személyes érdeke; vi) fegyelmi intézkedések mellőzése.
   A felperes emellett egyrészt a Számvevőszék főtitkára rá vonatkozó határozatai indokolásának teljes hiányára, másrészt e főtitkár döntéshozatali eljárásának jogellenességére hivatkozik.